В.3.Образец на договор


Договор за адаптација на простор за воспоставување на социјалната услуга „Помош и нега во дом“ во Општина Гази Баба

Договор бр.____________

ОВОЈ ДОГОВОР број ______________ склучен на _________,_____, помеѓу (име на давателот на услугата ) (во натамошниот текст „Работодавач“) од една страна и _____________________________________ (во натамошниот текст „Изведувачот“) од друга страна.

Договорот е склучен врз основа на покана за понуди ________ број ______ согласно која Изведувачот доставил понуда за градежни работи наведени во техничката спецификација, по што Работодавачот ја прифаќа понудата на Изведувачот кој е должен да ги изврши овие работи, како и да ги отстрани сите грешки што може да произлезат од нив.
[bookmark: _Hlk180151481][bookmark: _Hlk243480209][bookmark: _Hlk243480821]Документот В.2 Образец на понуда (вклучувајќи Прилог В.2.1 - Технички опис и предмер и Прилог бр. В.2.2 Образец за Контролна листа на План за управување со животната средина и социјални прашања (ПУЖССП) за адаптација на простор за воспоставување на социјалната услуга „Помош и нега во дом“ во Општина Гази Баба, ќе се смета дека се формира и се чита и се толкува како дел од овој Договор. Овој договор ќе преовладува над сите други Договорни документи.

Овој Договор подетално ги регулира правата и обврските на договорните страни во однос на:
1. Изведувачот се обврзува да ги изврши работите опишани детално во Документот В.2 Образец на понуда (вклучувајќи Прилог В.2.1 - Технички опис и предмер и Прилог бр. В.2.2 Образец за Контролна листа на План за управување со животната средина и социјални прашања (ПУЖССП) за адаптација на простор за воспоставување на социјалната услуга „Помош и нега во дом“ во Општина Гази Баба.
(a) Отстранување на сите дефекти во рок од 15 дена од датумот на доставено известување за дефект од страна на работодавачот, за време на периодот на договорот, како и за сите дефекти што може да настанат во текот на гарантниот период.
(b) Изведувачот ќе ги следи упатствата дадени од Работодавачот.
(c) Изведувачот се обврзува да ги заврши сите договорени работи во 30 (триесет) календарски дена од денот на потпишувањето на договорот.
(d) Изведувачот ќе ја фотографира локацијата/објектот и нејзините услови пред и по завршувањето на реновирањето, а фотографиите мора да се достават до работодавачот најдоцна 2 дена по завршувањето на реновирањето.
(e) Изведувачот ќе ја организира и ќе ја врши работата на начин што ќе овозможи секојдневното работење на институцијата да не биде попречено.
(f) Во случај на промени во количините, ќе се користат единечните цени наведени во договорот. Во случај на нови работи/позиции кои ќе се вршат по налог на работодавачот, тие ќе бидат исплатени по цена која заеднички ќе ја одредат двете договорни страни, а доколку не се постигне договор, работодавачот/надзорот ќе ја определи единечната цена.
(g) Овој договор ќе се изврши во согласност со важечките закони на Република Северна Македонија.
(h) Изведувачот е одговорен за безбедно извршување на сите активности на локацијата.
(i) Лицето/лицата назначени од работодавачот и или/општината ќе вршат редовни инспекции (надзор) на спроведувањето на теренската работа за време на извршувањето за да се утврди дали работата што ја извршил Изведувачот е во согласност со спецификациите и дали го има бараниот квалитет наведен во спецификациите кои се дел од договорот.  Работодавачот нема да прифати работи кои не се во согласност со спецификациите и Изведувачот е должен веднаш да преземе мерки за да ги исправи сите недостатоци.
(j) Секоја договорна страна може да го раскине договорот со писмено известување, со отказен рок од 10 календарски дена. Работодавачот се согласува да ги плати извршените работи до денот на раскинувањето на овој договор.
(k) Плаќањето на сите такси, даноци и други давачки во согласност со законите на Република Северна Македонија е одговорност на Изведувачот.
(l) Споровите што можат да настанат помеѓу работодавачот и изведувачот во однос на договорот ќе се решаваат на спогодбен начин. Доколку не може да се постигне спогодба, споровите ќе се решат во согласност со законите на Република Северна Македонија.
(m) Изведувачот ќе обезбеди исполнување на обврските во врска со еколошката и социјалните прашања наведени во Прилог 2- Образец за Контролна листа на План за управување со животна средина и социјални прашања (ПУЖССП)  за работите за надградба /адаптација / реконструкција на постојни објекти.

2. Работодавачот се обврзува да му ја плати на Изведувачот цената на договорот во износ од __________ (со зборови: ___________) со вклучен ДДВ  и тоа: 100% од вредноста на извршените работи ќе се плати во рок од 30 дена по доставувањето на фактурата, а по одобрувањето на истиот од страна на работодавачот и надзорот , пресметани врз основа на единечните цени и потрошените количини.

3. Контроли и ревизии
3.1 Изведувачот ќе ги следи упатствата на работодавачот кои се во согласност со законите што важат на локацијата.
3.2 Изведувачот, како и подизведувачите, ќе и дозволат на Банката и/или на лицата или ревизори назначени од Банката да ги прегледаат и/или ревидираат нивните сметки и евиденција и други документи поврзани со поднесувањето на понудата за работи и извршување на договорот. Непочитувањето на истото претставува забранета практика која може да резултира со раскинување на договорот и/или санкционирање од страна на Банката (утврдување на неподобност) според важечките одредби за санкции од страна на Банката.

4. Потврдуваме дека страните се согласуваат овој Договор да стапи во сила на датумот наведен погоре.

